4047/I/02.09.2019

**Proiect - DECIZIA ETAPEI DE ÎNCADRARE**

**Nr. din 02.09.2019**

Ca urmare a solicitării de emitere acordului de mediu adresate de **S.C. RCS & RDS S.A.** cu domiciliul/sediul în mun. București, str. Doctor Staicovici, nr. 75, sect. 5, înregistrată la APM Harghita cu nr. 4047 din 17.04.2019 și completată cu nr. 7374/06.08.2019, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, APM Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 30.08.2019, că proiectul **Construire stație de bază pentru servicii de comunicații electronice** propus a fi realizată în extravilanul comunei Merești, sat Merești, f.nr., județul Harghita, nu se supune evaluării impactului asupra mediului;

Justificarea prezentei decizii:

I. **Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:** proiectul nu se încadrează în Anexa nr. 2 din Legea nr. 292/2018 privind evaluarea impactului anumitor proiecte publice şi private asupra mediului.

II. **Motivele pe baza cărora s-a stabilit că nu este necesară efectuarea evaluării adecvate sunt următoarele:**

1. amplasamentul proiectului se află în aria de protecţie specială avifaunistică ROSPA0027 Dealurile Homoroadelor.
2. Punctul de vedere nr. 179/ST.HR/26.07.2019 și avizul favorabil nr. emisă de Agenția Națională pentru Arii Naturale Protejate – Serviciul Teritorial Harghita
3. în vecinătatea amplasamentului există specii ocrotite de interes comunitar menţionate în planul de management al sitului Natura 2000 ROSPA0027 Dealurile Homoroadelor, aprobat prin Ordinul Ministerial nr. 996/2016: mai ales speciile sfrâncioc roșiatic (*Lanius collurio*) viesparul (*Pernis apivorus*), ciocănitoarea de stejar (*Dendrocopos medius*) și ciocănitoarea de grădină (*Dendrocopos syriacus*).
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar

proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative

**Condiţiile de realizare a proiectului:**

1. lucrările de fundare şi de pregătire a terenului prin îndepărtarea solului vor fi efectuate în afara perioadei de cuibărit, respectiv în afara perioadei 1 aprilie - 15 iulie
2. este interzisă utilizarea dispozitivelor şi instalaţiilor antipasăre, precum şi susbstanţelor chimice cu efecte negative asupra habitatelor şi speciilor ocrotite
3. respectarea condițiilor impuse de către Agenția Națională pentru Arii Naturale Protejate – Serviciul Teritorial Harghita prin avizul nr.

Proiectul propus nu necesită parcurgerea celorlalte etape ale procedurii de evaluare adecvată.

III. **Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**  proiectul propus nu intră sub incidenţa art. 48 şi 54 din Legea apelor nr. 107/1996, cu modificările şi completările ulterioare.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**Director Executiv**

ing. DOMOKOS László József

Responsabil reglementări, Responsabil biodiversitate,

Șef Serv. A.A.A. Șef Serv. C.F.M.

ing. BOTH Enikő ing. SZABÓ Szilárd

Întocmit, Întocmit,

ecolog SZÁNTÓ László geogr. MIHÁLY István